EkBass/fiwiki-20250220-pages-articles huggingface dataset:
Etuovi.com

Etuovi.com on mediakonserni Alma Median julkaisema asunto- ja kiinteistökaupan valtakunnallinen internetpalvelu. Etuovi.comista löytyy myytäviä asuntoja, kiinteistöjä, loma-asuntoja ja tontteja niin kiinteistönvälitysyrityksiltä kuin yksityisiltä myyjiltäkin. Lisäksi palvelu tarjoaa tietoa asuntomarkkinoista valtakunnallisesti ja alueellisesti sekä asumiseen liittyviä lisäpalveluita. Vuonna 2004 Asuntopörssi-lehti yhdistettiin Etuovi.comiinAsuntokaupan vahvat mediat, Asuntopörssi ja Etuovi.com, yhdistävät voimansa, Lehdistötiedote. Etuovi.comin osana julkaistaan myös asunnonvaihtoon ja sisustukseen keskittyvää Etuovi.com Ideat & Vinkit -osiota. Etuovi syntyi keväällä 2001 korvaten siihenastiset asuntopalvelut www.dime.net ja www.asuntoporssi. == Kiista oikeuksista == Yhtiö kävi vuosina 2002–2013 tamperelaisen yrittäjän Jocka Träskbäckin kanssa kiistaa oikeudesta Etuovi- tavaramerkkiin, kunnes asiasta päästiin lopulta sovintoon12 vuoden kiista päättyi: Etuovi on nyt Alma MedianEtuovi-nimikiista päättyi sovintoon, Lehdistötiedote. ==Katso myös== *Arena Partners *Kärkimedia *Etuovi-lehti == Lähteet == == Aiheesta muualla == * Etuovi.com Luokka:Suomalaiset talouslehdet Luokka:Alma Media
Airisto Segelsällskap i Åbo

Airisto Segelsällskap i Åbo on Turussa toimiva pursiseura. Airisto Segelsällskap i Åbo on perustettu vuonna 1865, ja on siten sekä eräs Suomen vanhimmista pursiseuroista että Turun vanhin urheiluseura. Purjehdusseuran satama ja vuonna 1904 valmistunut kerhotalo sijaitsevat Hirvensalon Pikisaaressa (koordinaatit: ). Seuralla on lisäksi kaksi ulkosatamaa: Marholmsudden Houtskarissa ja Lammkläppen Korppoon Aspössa. == Lähteet == ==Aiheesta muualla== * Purjehdusseuran kotisivu Luokka: Suomalaiset pursiseurat Luokka:Turkulaiset urheiluseurat Luokka:Suomenruotsalaiset järjestöt
John Toland (historioitsija)

John Willard Toland (29. kesäkuuta 1912 La Crosse, Wisconsin, Yhdysvallat – 4. tammikuuta 2004 Danbury, Connecticut, Yhdysvallat) oli yhdysvaltalainen historioitsija ja kirjailija. Toland tunnetaan parhaiten Adolf Hitler -elämäkerrasta. Toland meni eläessään naimisiin kahdesti, toisella kerralla japanilaisen Toshiko Matsumuran kanssa. Tolandilla oli kolme tytärtä. Hän opiskeli Williams Collegessa ja myöhemmin Yalen yliopistossa. Toisen maailmansodan aikana hän palveli Yhdysvaltain ilmavoimissa. Tolandin kirjoitustyyli oli etenevää kerrontaa. Hän ei pysähtynyt ylianalysoimaan tai päättelemään tapahtumia, vaan tuki lukijan omaa harkintaa. Hänen merkittävimpänä teoksena pidetään Japanin 1900-luvun alun sotia ja sodankäyntiä japanilaisten näkökulmasta käsittelevää kirjaa The Rising Sun (1971), josta hänet palkittiin Pulitzerilla. Toland kuoli keuhkokuumeeseen Danburyn sairaalassa 92-vuotiaana. == John Tolandin kirjoja == Tolandin teoksia ei ole suomennettu. *Adolf Hitler : The Definitive Biography, ISBN 0-385-42053-6. *Battle: The Story of the Bulge *But Not in Shame: The Six Months After Pearl Harbor *Captured by History: One Man's Vision of Our Tumultuous Century *The Dillinger Days *Gods of War *The Great Dirigibles: Their Triumphs & Disasters *In Mortal Combat: Korea 1950–1953 *Infamy: Pearl Harbor And Its Aftermath *The Last 100 Days: The Tumultuous and Controversial Story of the Final Days of World War II in Europe *No Man's Land: 1918, The Last Year of the Great War *Occupation *The Rising Sun : The Decline and Fall of the Japanese Empire, 1936–1945, ISBN 0-8129-6858-1. Luokka:Yhdysvaltalaiset sotahistorioitsijat Luokka:Kirjallisuuden Pulitzer-palkinnon saaneet Luokka:Vuonna 1912 syntyneet Luokka:Vuonna 2004 kuolleet
Rock the Nations

Rock the Nations on heavy metal -yhtye Saxonin kahdeksas studioalbumi. Se pääsi Ison-Britannian listoilla 34. sijalle ja Yhdysvaltain listoilla 149. sijalle. Levyllä yhtye jatkoi edellislevyn radioystävällisempää linjaa, mutta, kuten Biff Byford on ilmaissut, tällä levyllä soundit ovat enemmän perinteisempää Saxon-rockia kuin edellislevyllä tutuksi tullutta glam metallia. ==Kappaleet== # "Rock the Nations" (Byford/Quinn/Oliver/Glockler) – 4:40 # "Battle Cry" (Byford/Quinn/Oliver/Glockler) – 5:26 # "Waiting For the Night" (Byford/Glockler) – 4:51 # "We Came Here to Rock" (Byford/Quinn/Oliver/Glockler) – 4:18 # "You Ain't No Angel" (Byford/Quinn/Oliver/Glockler) – 5:28 # "Running Hot" (Byford/Quinn/Oliver/Dawson/Glockler) – 3:35 # "Party Til You Puke" (Byford/Quinn/Oliver/Glockler) – 3:25 # "Empty Promises" (Byford/Quinn/Oliver/Glockler) – 4:09 # "Northern Lady" (Byford/Quinn/Oliver/Glockler) – 4:42 ==Kokoonpano== *Biff Byford - laulu *Graham Oliver - kitara *Paul Quinn - kitara *Paul Johnson - basso *Nigel Glockler - rummut ==Tuotanto== *Tuottaja : Gary Lyons *Äänitys : Wisseloord Studios, Hilversum, Holland *Miksaus : Wisseloord Studios *Elton John soittaa pianoa kappaleissa 7 & 9 *Kansitaide : Paul Gregory == Aiheesta muualla == * * luokka:Vuoden 1986 albumit luokka:Saxonin albumit
Kivenpyörittäjän kylä

Kivenpyörittäjän kylä on suomalainen vuonna 1995 ensi-iltansa saanut Markku Pölösen ohjaama elokuva, joka pohjautuu Heikki Turusen samannimiseen romaaniin. Elokuva kuvattiin Juuassa kesällä 1994. Se on toinen Pölösen ohjaama kokopitkä teatterielokuva. == Juoni == Kivenpyörittäjän kylä on tarina Pohjois-Karjalasta Ruotsiin muuttaneen Pekan matkasta kotikonnuilleen Jerusalemin kylään. Käynnissä olevaa ETYK-kokousta uutisoidaan radiossa. Idylliä ei päällisin puolin särje mikään. Pekka ei kuitenkaan viihdy Ruotsissa ja unelmoi palaavansa kotikyläänsä tekemään puuveneitä. Vanha sensuelli tyttöystävä Ritva näyttää kesäleningissä viattomalta ja ihanalta, kun Pekka perheineen ajaa Jerusalemin raittia oranssilla Volvolla. Metsurintyöt Ruotsissa ovat kuitenkin entisen jerusalemilaisen arkea ja vaimo patistelee häntä opiskelemaan ruotsia. Elokuvan keskipiste on perisuomalaiset häät. Kylän viimeinen naimaton nainen menee vihille kylän posteljoonin kanssa, joka ei tiedä tulevan naisensa kykenemättömyydestä saada koskaan omia lapsia. Naisella on ollut aikanaan myös suhde itse kivenpyörittäjään. == Palkinnot == Kivenpyörittäjän kylä voitti vuonna 1996 yhteensä kolme Jussi-palkintoa. Itse elokuva sai parhaan elokuvan Jussin, ohjaaja Markku Pölönen sai parhaan ohjauksen Jussin, ja Matti Varjo sai parhaan miessivuosan Jussin. == Lähteet == Luokka:Vuoden 1995 suomalaiset elokuvat Luokka:Suomalaiset draamakomediaelokuvat Luokka:Markku Pölösen ohjaamat elokuvat Luokka:Jussi- palkitut elokuvat Luokka:Suomalaiset romaaneihin perustuvat elokuvat
Kuningasjätkä

Kuningasjätkä on vuonna 1998 ensi-iltansa saanut Markku Pölösen ohjaama suomalainen elokuva. Tarina kertoo pojan ja isän yhteisestä kesästä tukkijoella. Elokuva on Pölösen kolmas pitkä elokuva. == Juoni == 1950-luvun Itä-Suomeen sijoittuva tarina kertoo pojasta ja leskeksi jäänestä isästä tukinuittoporukassa, jossa poika joutuu seuraamaan voimattomana isäänsä kohdistettua työpaikkakiusaamista. Vähitellen isä hyväksytään tukkijätkäporukan tasaveroiseksi jäseneksi. Elokuvan lopun lavatanssit tuovat uuden käänteen niin isän kuin pojankin elämään. ==Näyttelijät == ==Jussi- palkinnot== *Paras elokuva *Paras käsikirjoitus: Markku Pölönen *Paras miespääosa: Pertti Koivula *Paras miessivuosa: Peter Franzén *Paras ohjaus: Markku Pölönen ==Lähteet== ==Aiheesta muualla== * Luokka:Tukkilaiselokuvat Luokka:Markku Pölösen ohjaamat elokuvat Luokka:Suomalaiset draamaelokuvat Luokka:Vuoden 1998 suomalaiset elokuvat Luokka:Jussi-palkitut elokuvat
Badding (elokuva)

Badding on Markku Pölösen ohjaama suomalainen elokuva Rauli Badding Somerjoesta. Elokuvan ensi-ilta oli vuonna 2000. Elokuva kertoo Somerjoen paosta maaseudulle lapsuuden maisemiin. Pölönen on sanonut elokuvasta, ettei se ole elämäkertaelokuva vaan satu. Hän kuvaa myös musiikin merkitystä elokuvalle: "Badding pani niin paljon omaa ajatteluaan ja tunne-elämäänsä musiikkiin, että oikeastaan tämän elokuvan olisi pystynyt tekemään pelkästään musiikista" ja "- - elokuvan suurin totuus on musiikki". Elokuvassa on esitetty pitkin matkaa tapahtumia "jotka olisivat voineet tapahtua", ja Baddingin lapsuudenystävä on neljän viiden henkilön yhdistelmä.Taustatietoja musiikista ja tuotannosta Elonet.fi, viitattu 9.2.2013 ==Palkinnot== Elokuva sai neljä Jussi-palkintoa. Baddingia esittänyt Janne Reinikainen palkittiin miespääosa-Jussilla. Jussit annettiin myös kuvaaja Kari Sohlbergille, lavastaja Minna Santakarille ja puvustaja Tiina Kaukaselle. ==Arviot== Kriitikkojen suhtautuminen oli tuoreeltaan varautunut: "Pölösen paras elokuva", "Pölösen leffassa on paljon hyvää ja valloittavaa, mutta mikään täysosuma se ei ole". Reinikaisen roolisuoritus sai Helena Yläseltä kiitosta vilpittömänä ja hienona työnä. Hänen mukaansa Reinikainen tavoittaa Somerjoen eleet "aavemaisen hyvin".Lehdistöarvioita Elonet.fi, viitattu 9.2.2013 Luonnonlapsimyytin korostus sai ristiriitaisen vastaanoton. Mielipiteet jakautuivat ikäluokittain, ja muun muassa Aamulehden Markus Määttänen suhtautui nuivasti taiteelliseen valintaan. Osa kriitikoista olisi kaivannut elokuvaan perinteisempää elämäkertaelokuvan otetta, Somerjoen musiikin ja hänen esiintymisensä taustojen pohdintaa. Historiallisen taustoituksen puuttuessa elokuva ei vastaa keskeiseen kysymykseensä: mikä Somerjoen karismassa erotti hänet tusinapopin tekijöistä. ==Näyttelijät== ==Lähteet== == Aiheesta muualla == * * Yle, Elävä arkisto: Pölönen ja Badding Luokka:Vuoden 2000 suomalaiset elokuvat Luokka:Markku Pölösen ohjaamat elokuvat Luokka:Suomalaiset elämäkertaelokuvat Luokka:Suomalaiset musiikkielokuvat Luokka:Jussi-palkitut elokuvat Luokka:Rauli Badding Somerjoki Luokka:Päihdeaiheiset elokuvat
Emmauksen tiellä

Emmauksen tiellä on vuonna 2001 ensi-iltansa saanut suomalainen Markku Pölösen elokuva. Sanna-Kaisa Palo sai elokuvasta parhaan naissivuosan Jussi-palkinnon vuonna 2002. ==Juoni== Rane (Puntti Valtonen) palaa 20 vuoden jälkeen kotiseudulleen myydäkseen syntymäkotinsa. Hän lähtee kävelemään tietä pitkin siltaa kohti, jossa taksikuski odottaa häntä tunnin ja kahdenkymmenen minuutin päästä. Matkan aikana hän kohtaa useita vanhoja tuttavia, kuten kuolleet isänsä ja mummonsa ja lukuisia muita. Tarina etenee lähes reaaliajassa hahmojen silloin tällöin puhuen suoraan kameraan ja lukien kohtauksia suoraan käsikirjoituksesta ja laulaen vanhoja iskelmiä. == Lähteet == Luokka:Vuoden 2001 suomalaiset elokuvat Luokka:Suomalaiset komediaelokuvat Luokka:Suomalaiset musiikkielokuvat Luokka:Markku Pölösen ohjaamat elokuvat Luokka:Jussi-palkitut elokuvat
Darío Rodríguez

Darío Rodríguez Peña (s. 17. syyskuuta 1974 Montevideo) on uruguaylainen jalkapalloilija, joka kotimaansa lisäksi pelasi Meksikossa ja kuusi vuotta Saksan Bundesliigaa gelsenkircheniläisessä Schalkessa. Hänen pelipaikkansa oli puolustaja. Rodríguez aloitti jalkapalloilun Huracan Villegasissa viisivuotiaana. Vuonna 1984 hän siirtyi Higos del Mariin, ja vuonna 1990 I.A. Sud Américaan, jossa hän aloitti uransa aikuisten sarjoissa vuonna 1992. Hän siirtyi meksikolaiseen Deportivo Tolucaan vuonna 1995. Yhden Meksikossa vietetyn vuoden jälkeen Rodríguez palasi takaisin kotimaahansa Club Atlético Bella Vistan pääsarjajoukkueeseen. Vuonna 1998 hän aloitti yhdessä uruguayn menestyneimmistä seuroista, C.A. Peñarolissa, jossa hän pelasi vuoteen 2002, jolloin hän siirtyi Saksaan Schalkeen. Rodríguez pelasi maajoukkueessa 51 ottelua vuosina 2000–2007. Hän edusti Uruguayta vuoden 2002 maailmanmestaruuskilpailuissa, joissa hän teki maalin Tanskaa vastaan, ja Copa Américassa 2007. == Lähteet == == Aiheesta muualla == *Pelaajaprofiili (espanja) *Pelaajaprofiili (saksa) Luokka:Uruguaylaiset jalkapalloilijat Luokka:Vuonna 1974 syntyneet Luokka:Elävät henkilöt
Arja Tuomarila

Arja Tuomarila (18. heinäkuuta 1941 Somero – 27. kesäkuuta 2020) oli suomalainen iskelmälaulaja ja pitkäaikainen Mainos-TV:n kuuluttaja. Hänen iskelmälaulajan uransa ajoittuu vuosille 1962–1964. Hän oli Suomen ensimmäisiä bossanova-laulajia. Suosituin hänen levyistään on yhdessä Erkki Liikasen kanssa vuonna 1963 levytetty Manzanilla. Hän siirtyi vuonna 1964 lentoemännäksi, Aerolle. Tästä työstä hän jäi eläkkeelle marraskuussa 2008. Hän esiintyi sekä yksin että puolisonsa Kai Lindin kanssa. Pariskunta avioitui vuonna 1964 ja heillä on yksi poika ja kaksi lastenlasta. Tuomarila esiintyi vuonna 1962 Veikko Itkosen ohjaamassa elokuvassa Vaarallista vapautta, jossa hän näytteli toimistovirkailijaa. Tuomarila kuoli kesäkuussa 2020 pitkäaikaiseen sairauteen 78-vuotiaana. == Lähteet == * * * ===Viitteet=== == Aiheesta muualla == * * Luokka:Suomalaiset laulajat Luokka:Suomalaiset televisiokuuluttajat Luokka:Vuonna 1941 syntyneet Luokka:Vuonna 2020 kuolleet Luokka:Finnairin henkilöstö Luokka:Lentoemännät ja stuertit
Onnen maa

Onnen maa on vuonna 1993 ensi-iltansa saanut suomalainen Markku Pölösen ohjaama elokuva. Paljon tv-katsojia ja monia palkintoja saanut elokuva käynnisti Pölösen ohjaajauran. Elokuvan tapahtumat sijoittuvat 1960-luvun alkuun ja kertoo tapahtumat perheen pikkupojan (Tatu Kaihua) kautta. Keskeisissä osissa ovat pojan isä (Taisto Reimaluoto) joka on työntekijänä tunnollinen mutta yksvakaa, ja tämän kaupungista kesäksi maalle tuleva kevytmielinen veli (Pertti Koivula). ==Vastaanotto== Onnen maa oli Markku Pölösen ensimmäinen teatterilevitykseen päässyt elokuva. Se syntyi Suomen elokuvasäätiön, Yleisradion, MTV3:n ja AVEKin Sparrausrinki-hankkeen rahoittamana. Teattereissa elokuva sai vain vajaat 15 000 katsojaa, mutta ensimmäisen televisioesityksen 1993 näki yli miljoona suomalaista. Vuoden 1995 tv-uusinta sai noin 700 tuhatta ja vuoden 1998 uusinta yli 800 tuhatta katsojaa. Onnen maa sai 200 000 markkaa elokuvatuotannon laatutukea ja palkittiin Risto Jarva -palkinnolla 1993. Se sai samana vuonna myös Nordisk Panoraman lyhytelokuvapalkinnon sekä Kettu-palkinnon. Vuoden 1994 Jussi- gaalassa Onnen maa palkittiin parhaana elokuvana ja Markku Pölönen parhaasta käsikirjoituksesta. Jussin saivat myös Veikko Tiitinen parhaasta miessivuosasta Ukin roolissa ja Minna Santakari sekä Onnen maan että Akvaariorakkauden lavastuksista. Onnen maa otettiin Jussi-gaalan ehdokaselokuvien joukkoon vasta Kari Uusitalon vaatimuksesta. Pölönen laati elokuva­käsikirjoituksestaan myös näytelmäversion, jota on esitetty ympäri Suomea monissa ammatti- ja kesäteattereissa.Onnen maa, Ilona-esitystietokanta, Teatterin tiedotuskeskus, viitattu 30.6.2015. ==Lähteet== ==Aiheesta muualla== *Onnen maa Yle Areenassa Luokka:Vuoden 1993 suomalaiset elokuvat Luokka:Suomalaiset draamaelokuvat Luokka:Markku Pölösen ohjaamat elokuvat Luokka:Jussi-palkitut elokuvat Luokka:Tanssielokuvat
Meerbusch

Meerbusch on kaupunki Nordrhein-Westfalenin osavaltiossa, läntisessä Saksassa. Sitä rajaavat Duisburgin, Düsseldorfin, Kaarstin, Krefeldin, Neussin ja Willichin kaupungit. Vuoden 2022 lopussa Meerbuschin asukasluku oli 57 422. Sen pinta-ala on 64,39 neliökilometriä ja asukastiheys 892 as./km². Kaupunki on jaettu kahdeksaan eri kaupunginosaan. Rhein-Kreis Neussin piirikuntaan kuuluva Meerbuschin kaupunki muodostettiin vuonna 1970 liittämällä yhteen Büderichin, Osterathin, Lank-Latumin, Ossum-Bösinghovenin, Strümpin, Langst- Kierstin, Nierstin ja Ilverichin kunnat. == Lähteet == == Aiheesta muualla == * Meerbuschin kaupungin viralliset Internet-sivut Luokka:Rhein-Kreis Neuss Luokka:Nordrhein-Westfalenin kunnat Luokka:Saksan kaupungit
Karjalan kunnailla (televisiosarja)

Karjalan kunnailla on suomalainen draamasarja, jota esitti Yle TV2 vuosina 2007–2012. Sarjan ensimmäinen jakso esitettiin 21. marraskuuta 2007. Tapahtumat sijoittuvat fiktiiviseen Miikkulan kylään. Sarjaa kuvattiin kolme tuotantokautta eli yhteensä 36 jaksoa. Viimeinen jakso esitettiin helmikuussa 2012. Sarjan kuvauksia varten rakennettiin studiokylä, joka sijaitsee Kontiolahden Kontioniemessä. Studiokylä avattiin yleisölle 2009, ja se olikin suosittu nähtävyys niin kauan kuin sarjaa esitettiin. == Rooleissa == ==Jaksot== ===Ensimmäinen tuotantokausi=== Jakso Nimi Ensiesitys 1\. Tervetuloa Miikkulaan 21.11.2007 2\. Amorin nuolia 28.11.2007 3\. Sulosäveliä ja hiljaisuuden tuskaa 05.12.2007 4\. Mittumaari 12.12.2007 5\. Paluu arkeen 19.12.2007 6\. Uusia tuulia 26.12.2007 7\. Miikkula herää 02.01.2008 8\. Tolkutonta elämää 09.01.2008 9\. Vaarallisilla vesillä 16.01.2008 10\. Tähtisilmä 23.01.2008 11\. Kipua ja kyyneleitä 30.01.2008 12\. Ilmassa on juhlan tuntua 06.02.2008 ===Toinen tuotantokausi=== Jakso Nimi Ensiesitys Katsojamäärä 13\. Sormus kimmeltää 25.11.2009 910 000 14\. Uuden kesän koitokset 02.12.2009 853 000 15\. Erehdyksen jälkeen 09.12.2009 788 000 16\. Villin lännen bändimusahommaa 16.12.2009 726 000 17\. Luomistöitä ja hevosenhajua 23.12.2009 545 000 18\. Jussina kaikki on toisin 30.12.2009 772 000 19\. Katumusharjoituksia 06.01.2010 861 000 20\. Itseaiheutetut ihmeet 13.01.2010 764 000 21\. Jos metsään haluat mennä nyt... 20.01.2010 799 000 22\. Niin sanottu sovitus 27.01.2010 688 000 23\. Puutteen täytettä 03.02.2010 710 000 24\. Enteellistä 10.02.2010 770 000 ===Kolmas tuotantokausi=== Jakso Nimi Ensiesitys Katsojamäärä 25\. Nuori ylioppilas ja yllättävä ehdotus 23.11.2011 26\. Jotain aivan uutta tälle kesälle 30.11.2011 27\. Salaperäinen nainen, sopimuksia salassa ja rakkauskirje 07.12.2011 28\. Sekaannuksia suhteissa, kirjeissä ja työpaikoissa 14.12.2011 29\. Suurten muutosten edessä 21.12.2011 30\. Juhla, Juhannus ja ihana Camilla 28.12.2011 31\. Missä Hanna on? 04.01.2012 32\. Paljastuksia 11.01.2012 33\. Asiakaspalvelua ja treffejä 18.01.2012 34\. Ensi-iltajännitystä ja kieroja suunnitelmia 25.01.2012 35\. Polttareiden varjolla sabotaasia 01.02.2012 36\. Sanoiko kukaan tahdon? 08.02.2012 ==Lähteet== ==Aiheesta muualla== * Ohjelman viralliset sivut * Karjalan kunnailla IMDb.comissa * Yle Elävä arkisto: Kesäinen draamasarja Karjalan kunnailla kertoo yhteisöllisyydestä, vastuusta ja rakkaudesta Luokka:2000-vuosikymmenen suomalaiset draamasarjat Luokka:2010-luvun suomalaiset draamasarjat Luokka:Yle TV2:n televisio-ohjelmat
Kari Sara

Kari Sara on suomalainen elokuvatuottaja. Hän on tuottanut kymmenen pitkää fiktioelokuvaa, joista valtaosa on Matti Ijäksen ja Markku Pölösen ohjaamia. Sara on saanut neljä parhaan elokuvan Jussi-palkintoa ja hän sai toisena tuottajana vuoden elokuvatuottaja -palkinnon 1998. ==Pitkät elokuvat== * Pilkkuja ja pikkuhousuja (1992) * Onnen maa (1993) * Kivenpyörittäjän kylä (1995) * Sokkotanssi (1998) * Kuningasjätkä (1998) * Pieni pyhiinvaellus (1999) * Badding (2000) * Emmauksen tiellä (2001) * Haaveiden kehä (2002) * Koirankynnen leikkaaja (2004) ==Palkinnot== * Jussi-palkinto 1994 parhaasta elokuvasta Onnen maa. * Jussi-palkinto 1996 parhaasta elokuvasta Kivenpyörittäjän kylä. * Vuoden elokuvatuottaja 1998 (elokuvasta Kuningasjätkä). * Jussi-palkinto 1999 parhaasta elokuvasta Kuningasjätkä. * Jussi-palkinto 2005 parhaasta elokuvasta Koirankynnen leikkaaja. == Lähteet == == Aiheesta muualla == * * Luokka:Suomalaiset elokuvatuottajat Luokka:Syntymävuosi puuttuu Luokka:Elävät henkilöt
Erftstadt

Erftstadt on kaupunki Nordrhein-Westfalenin osavaltiossa, läntisessä Saksassa. Se sijaitsee 20 kilometriä lounaaseen Kölnistä ja 35 kilometriä luoteeseen Bonnista. Kaupunki kuuluu Kölnin hallintopiiriin ja Rhein-Erft-Kreisin piirikuntaan. Vuoden 2022 lopussa Erftstadtin asukasluku oli 49 882. Sen pinta-ala on 119,89 neliökilometriä ja asukastiheys 416 as./km². Erftstadt on jaettu 18 eri kaupunginosaan (). Asukasluvullisesti suurin niistä on Liblar noin 13 000 asukkaallaan. Pienin kaupunginosa on noin 400 asukkaan Borr–Scheuren. Kaupunginosat ovat aiemmin olleet omia paikkakuntiaan. Paikkakunnat yhteen liittämällä vuoden 1969 kuntauudistuksessa perustettiin uusi Erfstadtin kaupunki, joka nimettiin Erft-joen mukaan. Erftstadtin nähtävyyksiin lukeutuu muun muassa Grachtin linna, joka sijaitsee Liblarin kaupunginosassa, ja Gymnichin linna, joka sijaitsee Gymnichin kaupunginosassa sekä Wasserburg Konradsheim. Kesällä 2021 rankkasateita seurannut tulva runteli kaupunkia pahoin. Parintuhannen asukkaan Blessemin kylässä tapahtui suuri maanvyörymä, joka vei mukanaan autoja, taloja sekä osan kylässä sijaitsevasta linnasta. ==Lähteet== == Aiheesta muualla == * Kaupungin viralliset Internet-sivut luokka:Nordrhein-Westfalenin kunnat Luokka:Saksan kaupungit
Luis Pérez Rodríguez

Luis Pérez Rodríguez (s. 16. kesäkuuta 1974 Torrelaguna) on entinen espanjalainen maantiepyöräilijä, joka päätti uransa kauden 2007 jälkeen. Hän voitti uransa aikana kaksi etappia Espanjan ympäriajossa. ==Saavutukset== *Espanjan ympäriajo: **2001 kokonaiskilpailun 14. **2002 toinen etapeilla 9 ja 16, kolmas etapilla 8 **2003 kokonaiskilpailun kymmenes, etapin 2 voitto **2004 kokonaiskilpailun yhdeksäs, kolmas etapilla 14 **2006 kokonaiskilpailun kymmenes **2007 kokonaiskilpailun 18., voitto etapilla 18 *Katalonian ympäriajo: **2002 kokonaiskilpailun kolmas *Asturian ympäriajo: **1997 mäkikilpailun voitto *Clasica Alcobendas: **2003 mäkikilpailun voitto **2007 kokonaiskilpailun ja etapin 1 voitto Noticias de la Clásica Alcobendas y Collado Villalba 2007 www.esciclismo.com 13.5.2007 Viitattu 20.9.2007 ==Lähteet== *Luis Pérez Rodríguez Trap-Friis-tietokannassa ===Viitteet=== Perez Rodriguez, Luis Perez Rodriguez, Luis Perez Rodriguez, Luis
The Platinum Collection (Deep Purple)

The Platinum Collection on Deep Purplen kolmen cd:n kokoelma vuosilta 1968-2003. == Kappaleet == === CD 1 === #"Hush" – 4:26 #"Mandrake Root" – 6:11 #"Hey Joe" – 7:27 #"Kentucky Woman" – 4:42 #"Wring That Neck" – 5:12 #"Shield" – 6:03 #"Bird Has Flown" – 2:53 #"Emmaretta" – 3:07 #"Hallelujah" – 3:41 #"Black Night" (single version) – 3:27 #"Speed King" – 5:51 #"Flight of the Rat" – 7:52 #"Child in Time" – 10:20 === CD 2 === #"Fireball" – 3:24 #"Strange Kind of Woman" – 3:51 #"Demon's Eye" – 5:20 #"No One Came" (1996 remix) – 6:24 #"Highway Star" (1997 remix) – 6:29 #"Smoke on the Water" – 5:41 #"When a Blind Man Cries" (1997 remix) – 3:30 #"Space Truckin'" (1997 remix) – 4:56 #"Lazy" (live) – 10:33 #"Never Before" (live) – 3:57 #"Woman From Tokyo" – 5:49 #"Smooth Dancer" – 4:09 #"Mary Long" – 4:24 #"Burn" (single edit) – 4:33 === CD 3 === #"Might Just Take Your Life" – 4:38 #"Coronarias Redig" – 4:53 #"Stormbringer" – 4:05 #"Hold On" – 5:05 #"Soldier of Fortune" – 3:14 #"Mistreated" (Live) – 11:35 #"You Keep On Moving" – 5:18 #"Love Child" – 3:05 #"Drifter" – 4:00 #"Perfect Strangers" (Live) – 6:23 #"Ted The Mechanic" (Live) – 4:33 #"Any Fule Kno That" – 4:28 #"Bludsucker" – 4:27 #"Sun Goes Down" – 4:15 Platinum Collection Platinum Collection
Baldakiini

Baldakiini on valtaistuimen, alttarin, saarnastuolin tai vuoteen suojakatos. Se voi olla kankaasta valmistettu kevyt suojaverho tai pysyvä rakennuksen osa. Baldakiini on alun perin tarkoittanut nelikulmaista silkkiverhoa, jota on kannateltu kulmista tangoilla. Nimitys tulee italiankielisestä sanasta baldacchino, joka merkitsee Baldacchissa eli Bagdadissa kudottua kultabrokadikangasta. Hienosti verhoiltu baldakiinivuode, jonka katosta kannattivat kierretyt pylväät ja jota verhosivat loistavat brokadit, oli ranskalaisen hovibarokin tärkein kaluste ja kuninkaan coucher-seremonioiden tapahtumapaikka. Baldakiinia käytetään myös Kristuksen ruumiin juhlassa. Kun öylättiä kannetaan kulkueessaan, sen kantajan päällä on baldakiini. Kirkoissa saarnastuolin yläpuolella oleva koristeellinen katos on kehittynyt baldakiinista. Avioliittoa solmittaessa hääparin päiden yläpuolella pidettävä nelikulmainen vaate on nimeltään telta. Tellan katsotaan kuvaavan taivasta, josta Jumalan siunaus ja lapsionni tulevat. Suomessa tellan käyttö on lakannut 1900-luvun alkupuolella. ==Lähteet== == Aiheesta muualla == Luokka:Arkkitehtuurin käsitteet
Kalaliskot

Kalaliskot (Ichthyosauria) on Ichthyopterygia ylälahkoon kuuluva sukupuuttoon kuollut diapsidisten matelijoiden lahko.Phylogeny of the Ichthyopterygia Journal of Vertebrate Paleontology Vol. 19, No. 3, 14. syyskuuta 1999 Kalaliskot olivat nimensä mukaisesti muodoltaan kalan tai valaan kaltaisia merieläimiä. Niiden raajat olivat evämäiset ja niillä oli myös pyrstö ja selkäevä. Niiden silmät olivat myös eläimen kokoon nähden suhteellisen suuret. Esimerkiksi Ophthalmosaurus sukuun kuuluvan kalaliskon silmien läpimitta oli jopa yli 220 mm. Suurimpien lajien on uskottu olleen jopa yli 30 m pitkiä.Eläimistä suurimmat eivät nykyään ole petoja, mutta triaskaudella ovat saattaneet olla. ULKOMAAT 2023 Kalaliskot elivät mesotsooisella maailmankaudella 65–250 miljoonaa vuotta sitten.‘The World-Renowned Ichthyosaurus’: A Nineteenth-Century Journal of Literature and Science Volume 2, No. 1 (2009): 23-47 Ichthyosaurian relationships illuminated by new primitive skeletons from Japan Nature 1998Large eyeballs in diving ichthyosaurs Kalaliskot olivat nykyisten merinisäkkäiden tapaan kehittyneet maalla eläneistä kantamuodoista, jotka olivat siirtyneet elämään vedessä. Tästä syystä ne olivat ilmaa hengittäviä eläimiä.EVOLUTION OF FISH-SHAPED REPTILES (REPTILIA: ICHTHYOPTERYGIA) IN THEIR PHYSICAL ENVIRONMENTS AND CONSTRAINTS Annual Review of Earth and Planetary Sciences ==Luokittelu== Nimityksiä Ichthyosauria ja Ichthyopterygia pidetään joskus synonyymeinä, mutta yleensä Ichthyopterygia on kuitenkin mielletty Ichthyosauriaa kattavammaksi ryhmäksi, jolloin kaikki Ichthyopterygia ryhmän eläimet eivät ole varsinaisia kalaliskoja. Kalaliskojen sopeutumat ovat vaikeuttaneet niiden alkuperän ja sukulaisuussuhteiden selvittämistä ja siksi niiden paikka vesikalvollisten systematiikassa on ollut kiistanalainen yli 180 vuoden ajan. Varhaisempien muotojen löytyminen on kuitenkin tuonut kalaliskojen alkuperään jotain selvyyttä.ON THE EVOLUTION AND HOMOLOGIES OF ICHTHYOPTERYGIAN FOREFINS Ichthyosauria: Mixosaurs and Cymbospondyls Palaeos.com *Lahko: Ichthyosauria **Chaohusaurus **Heimo: Quasianosteosauridae **Hueneosauria ***Mixosauria ****Heimo: Mixosauridae ****Heimo: Wimaniidae ***Longipinnati ****Heimo: Toretocnemidae ****Cymbospondylus ****Merriamosauria *****Heimo: Merriamosauridae *****Heimo: Besanosauridae *****Heimo: Shastasauridae *****Heimo: Shonisauridae *****Heimo: Californosauridae *****Parvipelvia ******Macgowania ******Hudsonelpidia ******Neoichthyosauria *******Heimo: Temnodontosauridae *******Heimo: Leptonectidae *******Heimo: Suevoleviathanidae *******Thunnosauria ********Heimo: Ichthyosauridae ********Heimo: Stenopterygiidae ********Heimo: Ophthalmosauridae Cranial morphology and relationships of a new grippidian (Ichthyopterygia) from the Vega-Phroso Siltstone Member (Lower Triassic) of British Columbia, Canada Journal of Vertebrate Paleontology Volume 33, Issue 4, 2013 == Lähteet == Luokka:Merimatelijat Luokka:Esihistorialliset matelijat Luokka:Diapsidit
Pekka-pelikortit

Pekka-pelikortit oli suomalainen versio englantilaisesta Old Maid -korttipelistä. Pelin suomalainen alkuperäinen nimi oli Musta Pekka, mutta nimi muutettiin sittemmin "Pekaksi" tai "Pekka-pelikorteiksi". Korttipelin julkaisija oli Peliko. Kortit piirsi 1930-luvun lopulla Bo Bjurström (1916–1993). Pelissä pelaajien on tarkoitus kerätä mahdollisimman paljon perheitä. Perheet ovat nelihenkisiä: isä, äiti, poika ja tytär. Pelaajien on tarkoitus välttää Pekka-korttia. Joka saa Pekan, voi laittaa sen kiertoon toisen nostaessa pelaajalta korttia, tai pitää kortin itsellään myöhempää taktikointia varten. Se, joka pitää viimeisenä hallussaan Pekka-korttia, häviää pelin ja joutuu "Pekaksi", kun taas eniten perheitä koonnut pelaaja voittaa. Suomalainen korttipeli on julkaistu englannin ja suomen lisäksi muun muassa ruotsiksi, ranskaksi ja saksaksi. Siitä on tehty lisäksi useita muunnelmia. Peliä voidaan pelata myös normaalilla korttipakalla. Tällöin kutkin tietyn arvoiset neljä korttia muodostavat perheen. Pekka-korttina voidaan käyttää jokeria. == Pekka-pelikortit ja rasismi == Pekka-pelikorttien on nähty uusintavan kolonialistista kuvastoa ihmisroduista ja niiden eriarvoisuudesta. Korttien nimenmuutoksella pyrittiin pääsemään eroon pelin herättämistä syrjivistä mielikuvista, mutta korttien kuvasto jäi ennalleen. Pekka-kortteja voidaan pitää haitallisena lastenkulttuurina syrjintää uusintavan kuvastonsa ja pelimuodon vuoksi. Pekka-peli vedettiin pois markkinoilta vuonna 2020 lukuisten yhteydenottojen vuoksi. == Hullunkuriset perheet == Pekka-korteilla voidaan pelata myös Hullunkuriset perheet -peliä. Vastaava idea on englantilaisessa Happy Families -pelissä.Mikko Saari: Korttipeliopas; e-kirjan sivu 187; Painava sana Oy == Lähteet == ==Aiheesta muualla== * Martinex.fi - Pekka-pelikortit Luokka:Lasten korttipelit Luokka:Suomalaiset korttipelit Luokka:Erikoiskorttipakkaa käyttävät korttipelit‎
Nuera

Nuera oli suomalainen rap-yhtye, jonka muodostivat MC:t Dream (Petri Laurila) ja Skem (Henry Kaprali). He ovat myös osa Tampereen Lielahdesta tulevaa Liepo- ryhmää. Nuera julkaisi monia underground-kasetteja 1990-luvun aikana sekä muutaman kokopitkän albumin levy-yhtiö Open Recordsin kautta. Nueran kappaleita julkaistiin myös Open Recordsin kokoelmalevyillä.Mikkonen s. 109 Skem ja Dream juonsivat yhdessä DJ K2:n kanssa YleX:llä viikoittaista 100% -radio-ohjelmaa vuosina 2003 ja 2004. Ohjelmassa soitettiin uutta ja vanhaa hiphoppia ja Rhythm and bluesia. Skem ja Dream tekevät yhä musiikkia, mutta eivät enää nimellä Nuera. Skem on keskittynyt musiikin tuottamiseen ja muutti New Yorkiin saadakseen musiikkiaan paremmin esille. Hän pyörittää myös levy- yhtiötään Turnin' Recordsia. Dream siirtyi soolouralle ja vaihtoi nimensä Travis Bicleksi. Hän julkaisi ensimmäisen sooloalbuminsa nimeltä Committed keväällä 2007. Levyn julkaisi Turnin' Records ja sillä kuultiin myös Skemin tuotantoa.http://www.turnin-records.com Dream tekee tällä hetkellä musiikkia nimellä Petri Nygård. ==Julkaisut== ===Albumit ja EP:t=== *Nuera DEMO (1992) *Nuera tape (1992) *Nuera Underground Tape (1993) *Breakfast (1994) *Nuera EP (1996) *Honesty (2000) *Own World (2003) ===Singlet=== *Upsteps (2001) *Upsteps Reprise (2003) ===Videot=== *Upsteps Reprise (2003) ==Lähteet== * *www.turnin-records.com ===Viitteet=== ==Aiheesta muualla == * Rytmi.com - Nuera: Omassa maailmassa Luokka:Suomalaiset hip hop -yhtyeet
Mikko Kyyrö

Mikko Tapio Kyyrö (s. 12. heinäkuuta 1980 Kerava) on suomalainen uransa päättänyt kiekonheittäjä. Seuratasolla hän edusti Keravan Urheilijoita ja häntä valmensivat Tapio Tuohino ja Rainer Stenius. Kyyrön ennätys on vuonna 2006 heitetty 64,14 m. Kalevan kisoissa 2003 Kyyrö voitti pronssia. Vuonna 2006 hän voitti kultaa sekä kiekonheiton hallikisoissa että Jyväskylän Kalevan kisoissa. Kyyrö edusti Suomea Göteborgin EM-kisoissa 2006 ja oli karsintojen 18:sMononen ainoana aamun karsinnoista EM-finaaliin . Osakan MM-kisoissa 2007 hän heitti karsinnassa sijalle 14Kyyrö kiitteli taktiikkaansa karsiutumisesta huolimatta . Kalevan kisoissa 2007 Kyyrö sai hopeaa, mutta Suomen Urheiluliitto hylkäsi tuloksen ja antoi varoituksen lääkehoitoon liittyvän ilmoitusvelvollisuuden laiminlyönnistä. Kyyrö oli saanut runsas viikko ennen Kalevan kisoja urheiluvammaan hoitona kortisonia, joka oli kiellettyjen aineiden luettelossa ja näkyi Kalevan kisojen dopingtestissä. Kyyrö hyväksyi ratkaisun ja piti tapausta omana erehdyksenään. Kalevan kisoissa 2008 Kyyrö sai hopeaa tuloksella 60,80 m. Espoossa 2009 hän voitti SM-kultaa tuloksella 61,25. Frantz Kruger hävisi hänelle kolme senttimetriä.Kalevan kisat 2009 – Miesten kiekonheiton tulokset Barcelonan EM-kilpailuissa 2010 Kyyrö sijoittui karsinnassa 22:nneksi. Saman vuoden Kalevan kisoissa hän sai hopeaa. Turussa 2011 Kyyrö voitti kolmannen kerran SM-kultaa tuloksella 61,11. Vuonna 2012 Kyyrö voitti neljännen ja viimeisen SM-kultansa Lahden Kalevan kisoissa tuloksella 60,45. Helsingin EM-kilpailuissa 2012 hän karsiutui loppukilpailusta tuloksella 60,16 m. Syyskuussa 2012 Kyyrö ilmoitti lopettavansa urheilu-uransa motivaation ja ajanpuutteen vuoksi. == Lähteet == * === Viitteet === Luokka:Suomalaiset kiekonheittäjät Luokka:Dopingrikkomuksesta tuomitut suomalaiset Luokka:Dopingrikkomuksesta tuomitut yleisurheilijat Luokka:Vuonna 1980 syntyneet Luokka:Elävät henkilöt
I pirati della Malesia

I pirati della Malesia (Malesian merirosvot) on Emilio Salgarin Malesiaan sijoittaman merirosvokirjasarjan toinen osa, joka ilmestyi vuonna 1895. Sandokanin ja hänen ystävänsä Yanez de Gomeran seikkailut jatkuvat heidän matkatessaan pelastamaan syyttömänä vangittua Tremal-Naikia James Brooken, Sarawakin pelätyn valkoisen rajahin vankilasta. I pirati della Malesia jatkaa Le tigri di Mompracemissä alkanutta tarinaa. == Juoni == Sandokan on palannut Mompracemille yhdessä ystävänsä, Yanez de Gomeran kanssa, kun sattuma tutustuttaa heidät intialaiseen Kammamuriin, joka on lähtenyt pelastamaan vääryydellä vangittua isäntäänsä. Kammamurin mukana matkustaa nuori nainen, Ada Corishant, joka on lady Marianna Guillonkin serkku ja Kammamurin isännän, Tremal-Naikin morsian. Nainen on kuitenkin menettänyt järkensä jouduttuaan kärsimään traumaattisia kokemuksia jumalatar Kalia palvovan kuristajalahkon käsissä. Sandokan ja Yanez matkustavat Kammamurin, Adan ja Mompracemin tiikereiden kanssa Sarawakiin vapauttaakseen Tremal-Naikin. Pelastusretki ei aivan suju suunnitelmien mukaan, sillä lady Mariannan setä, lordi James Guillonk, sekaantuu asiaan hautoen yhä kostoa Sandokanille ja Yanezille. Myös Sarawakin brittiläinen hallitsija, rajah James Brooke, on Mompracemin merirosvojen leppymätön vihollinen, eikä halua menettää tilaisuutta hankkiutua näistä eroon lopullisesti. == Tärkeimmät hahmot == *Sandokan: Mompracemin merirosvojen päällikkö, Malesian Tiikeri *Yanez de Gomera: Sandokanin paras ystävä, portugalilainen seikkailija *Tremal-Naik: Intialainen tiikerinmetsästäjä, Ada Corishantin sulhanen, Sandokanin ystävä *Kammamuri: Tremal-Naikin palvelija, Sandokanin ystävä, Mompracemin tiikereiden liittolainen *Ada Corishant: Tremal-Naikin morsian, lady Marianna Guillonkin serkku, Idän temppelin vartija *Rajah James Brooke: Sarawakin valkoinen rajah, Sandokanin ja muiden merirosvojen leppymätön vihollinen *Sambiglion: Mompracemin tiikeri, yksi Sandokanin luotetuimmista alipäälliköistä *Lordi James Guillonk: lady Marianna Guillonkin setä, Sandokanin katkera vihollinen ==Elokuvasovitukset== * I pirati della Malesia, 1941 * Malesian merirosvot, 1964 == Aiheesta muualla == * Kirjan kolme ensimmäistä lukua PDF-muodossa Luokka:Merirosvoromaanit Luokka:Italialaiset romaanit Luokka:Vuoden 1895 kirjat
Rola bola

Rola bola on akrobatiaväline, johon kuuluu puinen, metallinen tai muuta kestävää ainesta oleva suunnilleen rullalaudan kokoinen lauta ja lyhyt metallinen tai muovinen putki (suunnilleen kurkkupurkin kokoinen, mutta tukevampi), jonka varassa tasapainoillaan laudalla. Esityksissä rola bola asetetaan usein vielä korkealle ja ahtaalle jalustalle, esimerkiksi tynnyrin kannelle, mikä lisää esityksen jännittävyyttä. Ammattilaiset tekevät esityksistään näyttävämpiä ja haasteellisimpia lisäämällä avustajan ojentamia putkia ja lautoja esityksen mittaan poistumatta itse lainkaan rola bolan päältä. Kun kerroksia on tarpeeksi, he tasapainoilevat pinon päällä ja voivat samalla esittää muun tempun, kuten jongleerausta. ==Lähteet== Luokka:Sirkusvälineet
Le due tigri

Le due tigri (Kaksi tiikeriä) on Emilio Salgarin Malesiaan sijoittuvien merirosvoseikkailuiden kolmas osa, joka ilmestyi 1904. Sandokanin ja Yanez de Gomeran ystävä Tremal-Naik on jälleen hankaluuksissa. Jumalatar Kalia palvovat intialaiset kultistit ovat siepanneet hänen pienen tyttärensä Darman ja julma Suyodhana aikoo tehdä tytöstä Kalin pyhän temppelin vartijan. Sankarit seikkailevat sepoy-kapinan runtelemassa Intiassa tavoitteenaan pelastaa viaton tyttö kuristajien käsistä. == Juoni == Sandokan ja Yanez saavat hätäisen viestin ystävältään Kammamurilta, joka ilmoittaa heille, että hänen isäntänsä Tremal-Naikin tytär on joutunut Suyodhanan johtaman kuristajalahkon käsiin. Aiemmin Tremal-Naikin vaimo oli useita vuosia saman kultin käsissä ja joutui toimimaan jumalatar Kalin temppelin vartijana. Suyodhana osoittautuu ovelammaksi vastustajaksi, kuin Sandokan ja Yanez osaavat edes arvella, ja onnistuu aina viime hetkellä kääntämään tilanteen omaksi edukseen. Lopulta Sandokan, Yanez ja Tremal-Naik onnistuvat kuitenkin ajamaan kulttijohtajan pois piilostaan ja tämä pakenee kapinoivien sepoyiden suojiin vieden Tremal- Naikin pienen tyttären mukanaan, mikä vaikeuttaa Mompracemin päälliköiden ponnistuksia entisestään. == Tärkeimmät hahmot == *Sandokan: Mompracemin merirosvojen johtaja, Malesian Tiikeri *Yanez de Gomera: Sandokanin paras ystävä, portugalilainen seikkailija *Tremal-Naik: Intialainen tiikerinmetsästäjä, Sandokanin ja Yanezin ystävä, Darman isä *Kammamuri: Tremal-Naikin palvelija, Mompracemin tiikereiden ystävä *Darma: Tremal-Naikin ja Ada Corishantin tytär *Suyodhana: Kalia palvovan kuristajakultin johtaja *Surama: Devadashi-tanssija, Sandokanin liittolainen, Yanezin rakastettu Luokka:Merirosvoromaanit Luokka:Italialaiset romaanit Luokka:Vuoden 1904 kirjat
Ruostekärpässieni

Ruostekärpässieni (Amanita fulva) on myrkytön kärpässieni. Lajia on aiemmin pidetty hyvänä ruokasienenä, mutta koska se on helposti sekoitettavissa myrkyllisiin lajeihin, ei sen käyttöä ravinnoksi enää suositella. == Koko ja ulkonäkö == Ruostekärpässienen usein pienikokoinen lakki on väriltään kellertävän ruskea, eikä siinä ole pilkkuja. Lakin muoto on aluksi puolipallomainen, mutta se laakenee sienen ikääntyessä. Lakin reunassa on säteittäisiä uurteita. Heltat ovat valkoiset. Lajin jalka on pitkä ja ontto, eikä siinä ole rengasta. Vaalean jalan tyvellä oleva tuppi on väljä, minkä vuoksi se jää usein maahan sientä poimittaessa. Kuivuessaan sieni alkaa nimensä mukaan myös saada ruskehtavan värin. Sienen maku ja haju ovat mietoja. === Samankaltaiset lajit === Samankaltaisia renkaattomia kärpässienilajeja on useita. Tämän lisäksi myös joiltain renkaallisilta lajeilta rengas voi joissain yksilöissä jäädä syystä tai toisesta puuttumaan. Näiden seikkojen vuoksi ruostekärpässienen ravintokäyttöä ei suositella. Yksi erityisesti ruostekärpässientä muistuttavista lajeista on lievästi myrkyllinen kangaskärpässieni (Amanita porphyria). Sen lakki on kuitenkin väriltään vaalean violetin harmaa, eikä sen reunassa ole uurteita. Kangaskärpässienen jalassa on myös rengas, joka tosin usein putoaa vanhemmasta sienestä. == Kasvuaika ja -paikka == Lajia tavataan mm. Suomessa yleisenä heinäkuun alusta lokakuun loppuun. Tyypillisimmin se kasvaa karuissa kangasmetsissä. == Lähteet == == Aiheesta muualla == * Pinkka - Lajintuntemuksen oppimisympäristö: Ruostekärpässieni * Laji.fi: ruostekärpässieni (Amanita fulva) * Amanita fulva, ruostekärpässieni @ Natural Fungi in Finland Luokka:Kärpässienet Luokka:Suomalaiset ruokasienet
Carlo Lizzani

Carlo Lizzani (3. huhtikuuta 1922 Rooma – 5. lokakuuta 2013 Rooma) oli italialainen elokuvaohjaaja ja -käsikirjoittaja. Hän sai David di Donatello -palkinnon 1996 elokuvansa Celluloide käsikirjoituksesta kahden muun kanssa ja vuonna 2007 elämäntyöstään. Lisäksi hän oli ehdolla muun muassa Berliinin elokuvajuhlien Kultaisen karhun saajaksi 1968 ja 1969 sekä Oscar-palkinnon saajaksi vuonna 1951 elokuvan Katkeraa riisiä toisena käsikirjoittajana. Hän kuului 1987 Venetsian elokuvajuhlien ja 1994 Berliinin elokuvajuhlien tuomaristoon. Lizzanin käsikirjoituksia on varhainen mestariteos Saksa vuonna nolla (1948). Myöhempiin ohjauksiin kuuluvat muiden muassa Tarina köyhistä rakastavaisista vuodelta 1954 ja Nitistäjä vuodelta 1974. == Lähteet == ==Aiheesta muualla== *Carlo Lizzanin muistokirjoitus Helsingin Sanomissa * Luokka:Italialaiset elokuvaohjaajat Luokka:Italialaiset elokuvakäsikirjoittajat Luokka:Vuonna 1922 syntyneet Luokka:Vuonna 2013 kuolleet
Fisting

Fisting (englannista, viittaa nyrkkiin) on seksuaalista toimintaa, jossa henkilö itse tai seksin toinen osapuoli työntyy kädellään emättimeen tai peräaukkoon. Fistingissä ei nimityksestään huolimatta tavallisesti laiteta sisään nyrkkiin puristettua kättä, vaan käsi laitetaan sisään yleensä sormi kerrallaan. Vastaanottavan osapuolen rento asento vähentää lihasjännityksen vaaraa ja avaa emättimen. Myös naisen kiihottuminen helpottaa aktia. Huoneenlämpöisen liukuvoiteen avulla käsi liukuu sisään ilman kitkaa tai lihasten jännittymistä. Jos käden vie sisään yksi sormi kerrallaan samalla hitaasti hieroen emätintä, nainen tottuu emättimen venymiseen ja voi kokea nautintoa. Vaikeinta on saada lopuksi myös peukalo sisään. Kädestä tehdään nuolen muotoinen ja tiivis, jotta sisään meno olisi helpointa. Liike on hidas, jotta nainen ei tuntisi kipua. Emättimen sisällä kättä voi liikuttaa hitaasti tai pyörittää, ja sillä voi stimuloida G-pistettä tai muita erogeenisia alueita. Sen voi myös laajentaa nyrkkiin. Nainen voi suorittaa fistingin myös itselleen sopivassa asennossa. Jos nainen saa fistingin aikana orgasmin, suorittaja ei saa vetää kättään yhtäkkiä pois, sillä se voi tuntua naisesta epämiellyttävältä ja voi jopa vaurioittaa suorittajan sormia. Aktin jälkeen emätin voi olla muutaman päivän ajan hellänä. Fistaus saattaa olla terveydelle vaarallista, jos sitä ei suoriteta fistattavan ehdoilla, oikean fistaustekniikan puuttuessa eikä riittävästä liukastuksesta huolehdita. Fistingiä ei suositella naisille, joilla on ollut vaihdevuodet, eikä naisille, joille on suoritettu kohdunpoisto, sillä tällaisten naisten emättimen elastisuus on heikentynyt. Synnyttämättömän naisen emätin voi olla liian tiukka fistingiin. Myös päihteiden vaikutuksen alaisena fisting voi olla vaarallista. Pitkät kynnet, sormukset ja muut raapivat esineet voivat aiheuttaa vaurioita. Bakteerien leviämisen voi halutessaan estää lateksihanskoilla. Fisting ei ole kovin yleistä, ja moni suhtautuu siihen kielteisesti. ==Lähteet== == Aiheesta muualla == * X of Fisting World Guide. * Vaginal Fisting Basics. Luokka:Seksuaalinen toiminta Luokka:Seulonnan keskeiset artikkelit
Kaakkoinen alue (Brasilia)

Kaakkoinen alue on yksi Brasilian viidestä alueesta. Se muodostuu neljästä osavaltiosta: Espírito Santo, Minas Gerais, Rio de Janeiro ja São Paulo. Alueen pinta-ala on 927 286 neliökilometriä ja siellä asuu noin 80 miljoonaa ihmistä. Alue on taloudellisesti Brasilian rikkain. == Alueen kaupunkeja == * São Paulo * Rio de Janeiro * Belo Horizonte * Guarulhos * Campinas * Nova Iguaçu * São Gonçalo * Duque de Caxias * São Bernardo do Campo * Osasco * Santo André * São José dos Campos * Contagem * Ribeirão Preto * Uberlândia * Sorocaba * Niterói * Juiz de Fora * Santos * São José do Rio Preto * Vila Velha * Bauru * Vitória * Limeira * São Carlos == Lähteet == Luokka:Brasilian alueet
Justizpalast

thumb|Justizpalastin fasadia. Justizpalast () on oikeus- ja hallintorakennus saksalaisessa Münchenin kaupungissa, Baijerissa. Se on rakennettu vuosina 1890–1897 müncheniläisen arkkitehdin Friedrich von Thierschin piirustusten pohjalta uusbarokkiseen tyyliin. Rakennus sijaitsee Münchenin keskusta- alueella, ja sen pääjulkisivu on suunnattu Karlsplatz-aukiolle. 67-metrisen lasikupolin omaava rakennus on Baijerin osavaltion oikeusministeriön käytössä. == Aiheesta muualla == * Tietoa rakennuksesta Bayerisches Landesamt für Denkmalpflegen sivuilla Luokka:Saksan hallintorakennukset Luokka:Münchenin rakennukset ja rakennelmat Luokka:1890-luvulla rakennetut rakennukset ja rakennelmat Luokka:1800-luvulla rakennetut hallintorakennukset
Knorr

Knorr on Unileverin suurin kansainvälinen tuotemerkki, jonka valikoimiin kuuluu keittoja, kastikkeita, ateria-aineksia, liemiaineksia ja kasvis- hedelmävalmisteita. Yritys sai alkunsa vuonna 1838, kun Carl Heinrich Knorr kokeili kuivattaa yrttejä ja kasveja ilman, että niiden maku ja ravintosisältö muuttuisi. Myöhemmin tuotevalikoima laajeni kansainvälisiin makuihin kun yrittäjän pojat Carl Heinrich Eduard ja Alfred Knorr alkoivat tuoda uusia ideoita eri puolilta maailmaa. Knorr toimi Saksassa ja alkuperäisellä Heilbronnin tehtaalla työskentelee edelleen yrityksen kokkeja tuotekehityksen parissa. Suomessa Knorrin tuotteita on ollut myynnissä viimeistään vuodesta 1892 lähtien. ==Lähteet== ==Aiheesta muualla== * Knorr.fi Luokka:Elintarvikealan tuotemerkit Luokka:Unileverin tuotemerkit
Christian Fennesz

Christian Fennesz (s. 25. joulukuuta 1962) on itävaltalainen elektronisen musiikin artisti. Hän käyttää usein taiteilijanimenään pelkkää sukunimeään Fennesz. Hän asuu ja työskentelee Wienissä ja Pariisissa. Fennesz käyttää kitaraa ja kannettavaa tietokonetta luodessaan sävellyksiään, jotka yhdistelevät kitaran ääntä ja melodiaa karuun digitaaliseen, noise- vaikutteiseen äänimaailmaan. == Tuotanto == ; Albumit, EPt, live-julkaisut ja yhteistyöt * (1995) Instrument EP (Mego) * (1997) Hotel Paral.lel (Mego) * (1998) Il Libro Mio EP (Mego) * (1998) Plays EP (Mego/Mokai) * (1999) Plus Forty Seven Degrees 56' 37" Minus Sixteen Degrees 51' 08" (Touch) * (2000) Live at Revolver, Melbourne live EP (Touch) * (2001) Endless Summer (Mego) * (2002) Field Recordings: 1995–2002 (Touch) * (2004) Venice (Touch) * (2004) Live at the LU with Keith Rowe (Erstwhile) * (2005) Sala Santa Cecilia live-EP Ryuichi Sakamoton kanssa (Touch) * (2005) Live in Japan CD (Headz/Touch, 2003) ja LP (Autofact/Touch) * (2005) Cloud Keith Rowen, Toshimaru Nakamuran ja Oren Ambarchin kanssa (Erstwhile) * (2007) Cendre Sakamoton kanssa (Touch) * (2008) Black Sea (Touch) * (2010) Szampler (Tapeworm) * (2011) Flumina Sakamoton kanssa (Commmons) * (2011) Seven Stars 10" EP (Touch) ; Singlet * (2002) "Wrapped Islands" Polwechselin kanssa (Erstwhile) * (2005) "Erstlive 004" Peter Rehbergin, Sachiko M:n ja Otomo Yoshihiden kanssa (Erstwhile) ; Soundtrackit * (1999) Beyond the Ocean (USA) * (2000) Gelbe Kirschen (Itävalta), ohjaaja Leopold Lummerstorfer * (2002) Blue Moon (Itävalta), ohjaaja Andrea Maria Dusl * (2005) "Platform#09 Chicago loop" (Ranska), ohjaaja Cedrick Eymenier ; Fenn O'Berg: * (1999) The Magic Sound of Fenn O'Berg (Mego) * (2002) The Return of Fenn O'Berg (Mego) Luokka:Itävaltalaiset muusikot Luokka:Elektronisen musiikin artistit Luokka:Vuonna 1962 syntyneet Luokka:Elävät henkilöt
Michael Constantine

thumb|Lloyd Haynes ja Michael Constantine (oikealla) Room 222:n mainoskuvassa vuodelta 1969. Michael Constantine (22. toukokuuta 1927 Reading – 31. elokuuta 2021 Reading), syntymänimeltään Constantine Joanides, oli yhdysvaltalainen näyttelijä. Hän syntyi Readingissa, Pennsylvaniassa kreikkalaisille vanhemmille. Constantinella oli vuosina 1969–1974 vakituinen rooli televisiosarjassa Room 222. Hän on esiintynyt muun muassa elokuvissa Suurkaupungin hait (1961), Veijarit (1969), Punakuono (1989) ja Vainottu (1996). Vuonna 2002 hän palasi parrasvaloihin roolilla elokuvassa Kreikkalainen naimakauppa. Constantine meni 5. lokakuuta 1953 naimisiin näyttelijä Julianna McCarthyn kanssa. Pari sai kaksi lasta – Thea Eileenin ja Brendan Neilin – ennen eroaan vuonna 1969. Constantine voitti Emmy-palkinnon 1970 ja ollut vuosina 1971 ja 1977 ehdolla Golden Globen saajaksi. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1927 syntyneet Luokka:Vuonna 2021 kuolleet
Nia Vardalos

Antonia "Nia" Vardalos (s. 24. syyskuuta 1962) on kanadalais-yhdysvaltalainen näyttelijä sekä elokuvakäsikirjoittaja ja -tuottaja. Hänen vanhempansa ovat kreikkalaisia. Vardalos syntyi Winnipegissä, Manitobassa, ja hänellä on ollut vuodesta 1999 kaksoiskansalaisuus. Hän nousi alun perin maineeseen vuonna 2001 roolilla elokuvassa Kreikkalainen naimakauppa, johon hän oli itse tehnyt käsikirjoituksen. Elokuvan pohjalta tehtiin myös lyhytikäinen televisiosarja. Vardalosin toinen huomattava menestys oli pääosa elokuvassa Connie & Carla vuonna 2004. Näyttelijä on ollut vuodesta 1993 naimisissa kollegansa Ian Gomezin kanssa. Vardalos oli jo vuonna 1997 vierailevana tähtenä Drew Carey Show'ssa. Hän on opiskellut Ryersonin yliopistossa Torontossa. Luokka:Kanadalaiset televisionäyttelijät Luokka:Yhdysvaltalaiset televisionäyttelijät Luokka:Yhdysvaltalaiset elokuvakäsikirjoittajat Luokka:Vuonna 1962 syntyneet Luokka:Elävät henkilöt
Tamakeri

Tamakeri (, suom. kiveksiin potkaiseminen) on seksuaalinen fetisismi ja japanilainen pornografian alalaji. Tamakerissa nainen potkaisee miestä kiveksiin, ja se on suosittua masokististen miesten keskuudessa, jotka kokevat sen seksuaalisesti miellyttävänä. Tamakeri voi sisältää potkujen lisäksi myös kivesten lyömistä, puristamista, vääntämistä, musertamista tai muuta, joka koetaan miellyttäväksi, ainakin fantasiassa. Tamakeri-pornografiassa sukuelimiin kohdistuneiden iskujen jälkeen on yleensä seksuaalikäyttäytymistä. Alalajia seuraavat lähinnä miehet, mutta sillä on myös naiskatsojia Japanissa ja muualla. Naisnäyttelijät elokuvissa ovat yleensä nuoria väliaikaisesti työttömiä malleja tai näyttelijöitä, jotka esiintyvät videoissa vain satunnaisesti. Miesesiintyjät ovat taas yleensä masokisteja, jotka itse hakeutuvat videoiden rooleihin. == Lähteet == Luokka:Japanilainen pornografia Luokka:Fetisismi Luokka:Japanilaiset seksisanat